b'\n_START_ARTICLE_\nZlatolaska in zmaj\n_START_SECTION_\nGlavna literarna oseba\n_START_PARAGRAPH_\nGlavna literarna oseba je zmaj s tremi glavami, ki je bil star kot zemlja. Njegova leva glava je bila\xc2\xa0\xc2\xbbSpomin\xc2\xab, ki je bila stara kot zemlja in morje. Njegova srednja glava je bila\xc2\xa0\xc2\xbbPraznina\xc2\xab, ki je bila stara kot nebo, desna glava pa\xc2\xa0\xc2\xbbMo\xc4\x8d\xc2\xab, ki je bila stara kot ogenj. \xc5\xbdivel je v podzemeljskem breznu in zakon narave mu je dovoljeval vzeti Zlatolasko, kraljevo h\xc4\x8der, za \xc5\xbeeno. Zmaj je bil zelo agresiven, jezen in zelo hitro se je razburil. Ko je hotel imeti Zlatolasko za \xc5\xbeeno je hodil po de\xc5\xbeeli, bruhal ogenj na vse strani, ruval drevesa in rjovel, tako da so se ga bali vsi ljudje. Zmaj pa je imel tudi drugi obraz, ko je spoznal Zlatolasko je postal ljubezniv, ob\xc4\x8dutljiv in prijazen.\n_START_SECTION_\nSimbol zmaja\n_START_PARAGRAPH_\nV vzhodnih kulturah zmaj simbolizira sre\xc4\x8do. Na zahodu pa je za razliko v pravljicah vedno upodobljen kot zlobni zmaj, katerega mora premagati dobri princ, da pride do lepe kralji\xc4\x8dne. Na vzhodu zmaji veljajo za junake, na zahodu pa zlobne po\xc5\xa1asti. V pravljicah so zmaji najve\xc4\x8dkrat prikazani kot veliki zlobni ogenj-bruhajo\xc4\x8di stvori z velikimi zobmi in po navadi v slu\xc5\xbebi zlobnih \xc4\x8darovnic. Vedno so inteligentni in ubogajo ukaze._NEWLINE_Simbol zmaja v kr\xc5\xa1\xc4\x8danstvu pomeni zlobno osebnost, zaradi povezovanja s hudi\xc4\x8dem (raz\xc5\xa1irjeno predvsem v Evropi). Poganska razlaga simbolizira zmaja kot za\xc5\xa1\xc4\x8ditnika (pripisujejo mu mo\xc4\x8d in zvitost), primer je vali\xc5\xbeanski zmaj Y Ddraig Goch (dobesedno rde\xc4\x8di zmaj), ki nastopa tudi v dr\xc5\xbeavni zastavi Walesa. Dana\xc5\xa1nji grbi z zmaji izhajajo iz heraldi\xc4\x8dnega simbola, ki se je sprva pojavil na \xc5\xa1\xc4\x8ditih srednejve\xc5\xa1kih vitezov.\n_START_SECTION_\nPomen glavne literarne osebe\n_START_PARAGRAPH_\nZmaj je vedno premagal vse prince in viteze v de\xc5\xbeeli in jih spremenil v ka\xc4\x8de. Pojedel je Zlatolaskino mati, babico in prababico. V de\xc5\xbeeli je pri ljudeh vzbujal strah in spo\xc5\xa1tovanje. Ko pa je v de\xc5\xbeelo pri\xc5\xa1el Zlatolaskin o\xc4\x8de, ga je ta premagal in postal kralj, zato je zmaju po\xc4\x8dilo srce in iz njega je sko\xc4\x8dila Zlatolaskina mati. Zakon narave je zmaju dovoljeval, da vzame za \xc5\xbeeno Zlatolasko, kraljevo h\xc4\x8der, ko bo stara 16 let. Zmaja pa je bilo vseeno strah ali ga bo Zlatolaska sprejela. Kraljeva h\xc4\x8der se je zaljubila v zmaja in ga imela zelo rada, bil je edini, ki se ji je zdel najbolj normalen in nikoli se mu ni posmehovala, zato se je zmaj na koncu spremenil v princa.\n_START_SECTION_\nVsebina pravljice\n_START_PARAGRAPH_\nNeko\xc4\x8d je \xc5\xbeivel kralj, ki je imel edino h\xc4\x8der Zlatolasko. Skrbelo ga je, ker je vedel, da zmaj v podzemnem breznu \xc5\xbeeli njegovo h\xc4\x8der za \xc5\xbeeno. Zmaj je razgrajal po de\xc5\xbeeli in rjovel, da spomladi dobi Zlatolasko za \xc5\xbeeno. Potem se je vrnil v svoj dom in se beli ma\xc4\x8dek mu je predlagal, naj se najprej okopa v ka\xc4\x8djem jezeru potem pa odide k Zlatolaskini materi in z njo pogovori o poroki z Zlatolasko. Zlatolaskina mati je vedela, da zakon narave dovoljuje to poroko, zato mu ni za oporekati. Svetovala mu je, naj Zlatolaski poje pesmi, ker ima to najraje. Potem je Zlatolaskina mati poklicala Zlatolasko in zmaj ji je zapel pesem o pra\xc5\xa1i\xc4\x8dih in jo popeljal po ribniku. Zlatolaski je bil zmaj zelo v\xc5\xa1e\xc4\x8d in kmalu se je zaljubila vanj. Potem sta poletela do Triglava, se na poti ustavila pri zmajevem prijatelju morskemu psu, medvedu in orlu, da se je zmaj lahko pohvalil z Zlatolasko. Ko sta pri\xc5\xa1la na grad se je Zlatolaskin o\xc4\x8de \xc5\xbee pripravljal na poroko. In njuna poroka je bila res veli\xc4\x8dastna, v zrak so spustili tiso\xc4\x8de in tiso\xc4\x8de golobov in grlic in povsod je bilo na pretek jeda\xc4\x8de in pija\xc4\x8de. Ko pa se je zno\xc4\x8dilo je na nebu za\xc5\xbearel ognjemet. Kralj je prepustil prestol zmaju. Zmaj in zlatolaska sta bila zelo zaljubljena in s ko\xc4\x8dijo sta se odpeljala v podzemno brezno. Zlatolaska je zmaja poljubila na popek in ta se je spremenil v \xc4\x8drnolasega princa. Tudi jezero je vzvalovilo in tristo zelenih ka\xc4\x8d se je spremenilo v tristo princev, vitezev in svinjskih pastirjev. Zlatolaska in mladeni\xc4\x8d sta od\xc5\xa1la v demantni grad in tam \xc5\xbeivela, kakor jima je ljubezen velevala.\n_START_SECTION_\nInterpretacija\n_START_PARAGRAPH_\nV pravljici se pojavi motiv zmaja, ki se preoblikuje do konca pravljice v najbolj pozitiven lik. Vzdu\xc5\xa1je v pravljici je napeto in ljubezensko obarvano s sre\xc4\x8dnim koncem. Kraj dogajanja bi lahko ozna\xc4\x8dili Slovenijo, ker se v pravljici pojavi ime gore Triglav in tudi podzemno brezno in ka\xc4\x8dje jezero lahko interpretiramo kot slovensko podzemno jamo in jezero.'